CELEX: 22008D0039
Language: sl
Date: 2008-03-14 00:00:00
Title: Sklep Skupnega odbora EGP št. 39/2008 z dne 14. marca 2008 o spremembi Protokola 31 k Sporazumu EGP o sodelovanju na specifičnih področjih zunaj štirih svoboščin

10.7.2008   
            
            
               SL
            
            
               Uradni list Evropske unije
            
            
               L 182/42
            
         
      SKLEP SKUPNEGA ODBORA EGP
   
   št. 39/2008
   z dne 14. marca 2008
   o spremembi Protokola 31 k Sporazumu EGP o sodelovanju na specifičnih področjih zunaj štirih svoboščin
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu „Sporazum“), in zlasti členov 86 in 98 Sporazuma,
   ob upoštevanju naslednjega:
   
               (1)
            
            
               Protokol 31 k Sporazumu je bil spremenjen s Sklepom Skupnega odbora EGP št. 96/2007 z dne 27. julija 2007 (1).
            
         
               (2)
            
            
               Primerno je, da se sodelovanje pogodbenic Sporazuma razširi, da se vključi Odločba Sveta 2007/779/ES, Euratom z dne 8. novembra 2007 o vzpostavitvi mehanizma Skupnosti na področju civilne zaščite (prenova) (2).
            
         
               (3)
            
            
               Odločba 2007/779/ES, Euratom razveljavlja odločbo 2001/792/ES, Euratom (3), ki je vključena v Sporazum in ki jo je zato treba v okviru Sporazuma razveljaviti.
            
         
               (4)
            
            
               Protokol 31 k Sporazumu je treba zato spremeniti, da se omogoči začetek tega razširjenega sodelovanja od 1. januarja 2008 –
            
         SKLENIL:
   Člen 1
   Besedilo pododstavka (b) člena 10(8) Protokola 31 k Sporazumu se nadomesti z naslednjim:
   „Akti Skupnosti, ki začnejo veljati 1. januarja 2008:
   
               —
            
            
               
                  32007 D 0779: Odločba Sveta 2007/779/ES, Euratom z dne 8. novembra 2007 o vzpostavitvi mehanizma Skupnosti na področju civilne zaščite (prenova) (UL L 314, 1.12.2007, str. 9).“
            
         Člen 2
   Ta sklep začne veljati na dan po predložitvi zadnjega uradnega obvestila Skupnemu odboru EGP v skladu s členom 103(1) Sporazuma (4).
   Uporablja se od 1. januarja 2008
   Člen 3
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 14. marca 2008
      
         
            Za Skupni odbor EGP
         
         
            Predsednik
         
         Alan SEATTER
         
      
   
   
      (1)  UL L 47, 21.2.2008, str. 1.
   
      (2)  UL L 314, 1.12.2007, str. 9.
   
      (3)  UL L 297, 15.11.2001, str. 7.
   
      (4)  Navedena ni nobena ustavna zahteva.